۱۴۴۶-۴-۷ تاریخ نشر شوی خبرونه تخار تخار ولایت کې ۱۰۲۹۵ تنه وګړو ته روغتیایی خدمات وړاندې شوی. د افغانی سرې میاشتې روغتیاپالانو د تخار ولایت په بېلابېلو سیمو کې د تېرې یوې میاشتې په ترڅ کې ۲۸۶۳ تنو ته د کتنې ترڅنګ د اړتیا وړ درمل ورکړی؛ د ۹۴ تنو ټپیانو پانسمان، ۲۱۳۹ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۳۴۷۰ کسانو ته د روغتیا ساتنې په تړاو اړینې مشورې، ۳۰۸ مېرمنو ته د زیږون په برخه کې خدمات، ۱۲۴۴ خوارځواکو ماشومانو ته د خوارځواکۍ اړوند خوراکی توکی او ۱۷۷ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. میدان وردګ د افغانی سرې میاشتې له لوری نن پنجشنبه د ربیع الآخر د میاشتې پر ۷مه، د میدان وردګو ولایت د سید آباد ولسوالۍ د هفت آسیاب او یوسف خېلو په سیمو کې ۵۱ تنو ته د جلب او جذب په موخه غونډه ترسره شوه. غونډه کې ګډونوالو ته د سرې میاشتې تاریخچه، نښان، اصول، فعالیتونه او بشرپاله خدمتونه په تفصیلی ډول شرحه شول. هلمند نن پنجشنبه د ربیع الآخر د میاشتې پر ۷مه، د افغانی سرې میاشتې له لوری د هلمند ولایت په نوزاد ولسوالۍ کې له ۱۰۰ بې سرپرسته کورنیو سره په ټولیزه توګه د ۹.۶ ټنه خوراکی توکو ترڅنګ د ۱۰۰ رأسه غواګانو مرسته هم ترسره شوه. یاده مرسته چې د قطر هېواد د سرې میاشتې له لوری چمتو شوې وه، هرې کورنۍ ته د ۱ رأس غوا ترڅنګ ۹۶ کیلو خوراکی توکی چې اوړه، وریژې، غوړی، لوبیا، بوره، شین چای او مالګه په کې شامله وه؛ ورکړل شول. پروان نن پنجشنبه د ربیع الآخر د میاشتې پر ۷مه، د افغانی سرې میاشتې له لوری د پروان ولایت د ولایتی څانګې په ریاست کې د ولایتی مجامع غړو او رضاکارانو ته د ځانګړې اونۍ او د سرې میاشتې د هر اړخیزو فعالیتونو په تړاو د عامه پوهاوی غونډه ترسره شوه مرکزی ریاست د افغانی سرې میاشتې سرپرست عمومی رئیس له مل پلاوی سره ختیځ زون ته سفر وکړ نن پنجشنبه د ربیع الآخر د میاشتې پر ۷مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور له مل پلاوی سره ختیځ زون ننګرهار ولایت ته سفر وکړ. ښاغلی دلاور د خپل سفر په ترڅ کې د یاد زون او نماینده ګۍ له ریاستونو، د افغانی سرې میاشتې مرستون، د روانی ناروغانو د ساتنې او درملنې مرکز، روغتیایی ثابت کلینیک، ددې خیریه ملی ټولنې له املاکو، ښوونیز مرکز، په دولتزیو فامیلیو کې د جوړیدونکی کلینیک د چارو او د روانی ناروغانو د ساتنځای لپاره د غوره شوې ځمکې او ساحې څخه لیدنه وکړه. نوموړی په ترسره شوې لیدنه کې مسئولینو ته د چارو د ښه ترسراوی په موخه د لازمو سپارښتنو ترڅنګ په ورسپارل شویو دندو کې پر اخلاص او رښتینولۍ تاکید وکړ او مسٸولینو ته یې د شته ستونزو د حل په تړاو ډاډ ورکړ.